Jegyzőkönyv

2018. március 14. napján 17,00 órakor a Gősfa Faluház helyiségében megtartott nyilvános rendes képviselő-testületi ülésről.

**Jelen vannak**: Farkas Tiborné polgármester

Vincze Istvánné alpolgármester

Hessel Ferencné képviselő

Horváth Edit képviselő

Szabó Gyuláné képviselő

Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a kiküldött meghívóval azonosan az alábbi napirendet fogadta el:

**Napirend:**

1. **A 2018.évi költségvetés elfogadásáig teljesített kiadásokról és beszedett bevételekről beszámoló  
   Előadó: Farkas Tiborné polgármester**
2. **Az önkormányzat 2018. évi költségvetése  
   Előadó: Farkas Tiborné polgármester**
3. **Az önkormányzat 2018. munkaterve**

**Előadó: Farkas Tiborné polgármester**

1. **Adósságot keletkeztető önkormányzati ügyletek  
   Előadó: Farkas Tiborné polgármester**
2. **Egyebek**

**Napirend tárgyalása:**

1. **Beszámoló a 2018. évi költségvetés elfogadásáig teljesített kiadásokról és beszedett bevételekről.  
   Előadó: Farkas Tiborné polgármester**

**Farkas Tiborné polgármester:** Az írásos előterjesztés ismertette. Kérte, hogy vizsgálják meg a könyvelést kapott-e Vasboldogasszony lomtalanítási számlát mert úgy tűnik, hogy csak Gősfának számláztak ezen feladatra.

**Farkas Tiborné polgármester:** Indítványozta a beszámoló elfogadását.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az önkormányzat 2018. évi költségvetés elfogadásáig teljesített kiadások és beszedett bevételek alakulásáról szóló beszámolót.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
4/2018(III.14.) számú határozata**

Gősfa Község Önkormányzati Képviselő-testülete az önkormányzat 2018. évi költségvetés elfogadásáig teljesített kiadások és beszedett bevételek alakulásáról szóló beszámolót az írásos előterjesztésben foglaltaknak megfelelően ***elfogadja***.

1. **Az önkormányzat 2018. évi költségvetésnek megtárgyalása  
   Előadó: Farkas Tiborné polgármester**

**Farkas Tiborné polgármester:** Az előterjesztés ismertetését követően megkérdezte a jelenlévőket van-e kérdésük, hozzászólásuk. Kérte, hogy a lakásvásárlási, építési támogatási hátralékosok felszólítását küldjék ki. A Támasz úja kéri a megállapodás módosítását. A részükre fizetendő 280 ezer Ft nagyon sok úgy, hogy nem kapnak szolgáltatást.

**Szabó Gyuláné képviselő:** Ne felejtsék el a Támasz ügyét első félév előtt újra napirendre tűzni.

Kérdés, hozzászólás nem hangzott el.

**Farkas Tiborné polgármester:** Indítványozta, hogy a képviselő-testület az írásos előterjesztésnek megfelelően fogadja el az Önkormányzat 2018. évi költségvetését.

További kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd ezt követően a polgármester szavazásra bocsátotta az önkormányzat 2018. évi költségvetéséről szóló rendeletet-tervezetet.

Gősfa Község Önkormányzati Képviselő-testülete 5 igen szavazattal az önkormányzat 2018. évi költségvetéséről a következő rendeletet alkotta:

**Gősfa Község Önkormányzati Képviselő-testületének 3/2018(III.19) önkormányzati rendelete az önkormányzat 2018. évi költségvetéséről**.

(A rendelet a jegyzőkönyvhöz csatolva.)

1. **Az önkormányzat 2018. évi munkaterve.  
   Előadó: Farkas Tiborné polgármester**

**Farkas Tiborné polgármester** ismertette az írásos előterjesztést, majd elmondta, hogy ez csupán egy tervezet, bármikor, bárki javasolhat a képviselő-testület részére más napirend megtárgyalását is, tehát a munkaterv napirendi pontjai bármikor bővíthetők. Kérte a képviselőket mondják el véleményüket.

Kérdés, hozzászólás nem érkezett.

**Farkas Tiborné polgármester** Indítványozta az önkormányzat 2018. évi munkatervének módosítás nélküli elfogadását.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd a polgármester szavazásra bocsátotta az elhangzott előterjesztést.

Gősfa Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Gősfa Község Önkormányzati Képviselő-testületének  
5/2018(III.14.) számú határozata**

Gősfa Község Önkormányzati Képviselő-testülete az Önkormányzat 2018. évi munkatervét az írásos előterjesztésben foglaltaknak megfelelően ***elfogadja.***

1. **Adósságot keletkeztető önkormányzati ügyletek  
   Előadó: Farkas Tiborné polgármester**

**Farkas Tiborné polgármester:** Elmondta, hogy Magyarország gazdasági stabilitásáról szóló a 2011. évi CXCIV törvény rendelkezik többek között az államadósság keletkezését és növekedését korlátozó szabályozással, amely értelmében az önkormányzat Uniós vagy más nemzetközi szervezettől elnyert pályázat önrésze, és előfinanszírozása, likvid hitel felvétele kivételével csak a Kormányzati engedélyével dönthet adósságot keletkeztető ügylet, azaz hitel felvételéről. Ezen eljárás részletes szabályozását a 353/2011.(XII.30.) kormányrendelet tartalmazza, amely alapján az önkormányzatnak minden év március 15 napjáig adatot kell szolgáltatnia a MÁK felé a Kormányzati engedélyéhez kötött tervezett hitelfelvételről. Az önkormányzat 2018. évi költségvetése alapján Gősfa Község Önkormányzata nem tervez Kormányzati engedélyhez kötött adósság keletkeztető ügylet indítását.

Indítványozta, hogy Gősfa Község Önkormányzata az elfogadott 2018. évi költségvetési rendelete tükrében a szükséges adatszolgáltatás teljesítése érdekében határozatban rögzítse, hogy Gősfa Község Önkormányzata a 2011. évi CXCIV törvény 10.§-ának figyelembevételével nem kíván 2018. évben a Kormányzati engedélyéhez kötött adósság keletkeztető ügyletet kezdeményezni.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 5 igen, szavazattal az alábbi határozatot hozta:

**Gősfa Község Önkormányzati Képviselő-testületének  
6/2018(III.14.) számú határozata**

Gősfa Község Önkormányzati Képviselő-testülete a 2011. évi CXCIV törvény 10.§.-ban foglaltak figyelembevételével kinyilvánítja, hogy a 2018. évben, Kormányzati hozzájáruláshoz kötött adósságot keletkeztető ügyletet nem kíván kezdeményezni.

A Stabilitási törvény 3.§.(1) bekezdése szerint mivel az Önkormányzat 2018. évben nem kezdeményez adóság keletkeztető hitelfelvételt, ezért 2019-2020-2021 években nem terheli 2018. évben keletkezett adósságból eredő fizetési kötelezettség.

A képviselő-testület felhatalmazza a polgármestert, hogy a határozatban foglaltakról adatot szolgáltasson a Kormányrendeletben foglaltak szerint.

**Határidő: 2018. március 15.**

**Felelős: Farkas Tiborné polgármester**

1. **Egyebek**

* **Falunapi rendezvény  
  Farkas Tiborné polgármester**

**Farkas Tiborné polgármester:** Felkérte Hessel Ferencné képviselőt ismertesse a fellépőket tekintve az eddig kért árajánlatokat.

**Hessel Ferencné képviselő:** Ismertette az eddig megszerzett árajánlatot.

**Szabó Gyuláné képviselő:** Van-e másik fellépő?

**Hessel Ferencné képviselő:** A Delta vállalja a péntek estét. Kaczorék már nem rendelkeznek szabadidővel, megtelt a naptáruk.

**Farkas Tiborné polgármester:** Varga Miklós vállalja a főzést 30 ezer Ft-ért.

**Szabó Gyuláné képviselő:** A vendégeknek is ő főz?

**Farkas Tiborné polgármester:** Nem, Gorza Tamás vállalta.

**Szabó Gyuláné képviselő:** Laci betyár is jó lenne fellépőnek.

**Hessel Ferencné képviselő:** Hozzávetőlegesen 200 e Ft-ér vállal, megkérdezni, hogy megfelelő-e számára az időpont.

**Farkas Tiborné polgármester:** Szombaton az idősebbeknek kellene zenészt hívni, ha pénteken a fiataloknak lenne zenés buli.

* **Tájékoztató  
  Előadó: Farkas Tiborné polgármester**

**Farkas Tiborné polgármester:** A Pajta tervezésével kapcsolatosan elmondta, hogy a pályázat be lett adva. 200 ezer Ft-ba kerül a tervezés Ferkó házára vonatkozóan. Egyelőre pályázat nincs az elképzelések megvalósítására. Bemutatta a látványtervet.

Kérdezte, ha a rendezvénytért elkészítik, akkor mennyire vonják be a szomszédokat.

**Szita Gabriella jegyző:** Erre most nem tud válaszolni, a kérdéssel az I. fokú építéshatósághoz fog fordulni.

**Hessel Ferencné képviselő:** Át kellene gondolni, hogy így érdemes-e megcsinálni a rendezvénytért úgy, hogy elől ott marad a romos ház?

**Vincze Istvánné alpolgármester:** Ha pályáznak a pajta megvalósítására és be is tudják fejezni? Lesz színpad?

**Hessel Ferencné képviselő:** Nem tartalmaz a pályázat színpadot.

**Szabó Gyuláné képviselő:** Nem csak egy fedett tér, ez is nagyon drága.

**Vincze Istvánné alpolgármester:** Ha áthozzuk a faluházhoz, lenne-e lehetőség egy színpadot hozzá pályázni?

**Hessel Ferencné képviselő:** Kispálival esetleg lehetne darabokban megvásárolni egy színpadot. A múltkor már megmutatta az ajánlatot.

**Szabó Gyuláné képviselő:** Lehet, hogy nem lesz más választás, mint el kell bontani Csiza Ferkó házát.

**Farkas Tiborné polgármester:** Lehet, hogy lesz majd jövőre pályázat, amiből a házat fel lehet újítani.

**Szabó Gyuláné képviselő:** Akkor pedig nem tudnak mást csinálni.

**Vincze Istvánné alpolgármester:** Akkor addig nem használjuk, amíg az első rész nem biztonságos.

**Közérdekű hozzászólás:**

**Vincze Istvánné alpolgármester:** A temetőnél a koszorúkat el kellene rakni a konténernél, mert jön a jó idő és mindenki le fogja szórni a koszorúkat a sírokról. A hótoló a földet a temetőnél felhalmozta, azt el kellene igazítani.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és az képviselő-testület nyilvános ülését 19,30 órakor bezárta.

**K.m.f.**

**Farkas Tiborné Szita Gabriella  
 polgármester jegyző**